**ОФОРМЯНЕ НА МАТЕРИАЛИТЕ**

Текстовете трябва да бъдат до 10 стандартни страници (по 1800 знака) с илюстративния материал и библиографията.

Резюме на текста до 15 реда и до 5 ключови думи на български и на английски език.

Желанието е библиографските стандарти да са съобразени с изданията, които кандидатстват за рефериране и рецензиране. Съобразени са с Официален български правописен речник 2012.

БИБЛИОГРАФСКИ СТАНДАРТИ

В текста ползваната литература се цитира в квадратни скоби:

[**Тодорова,**2011, с. 45]

[**Тодорова,**2011, с. 72 – 74]

[**Badura-Skoda,** 2005, р. 32 – 35]

В края на статията се прилага списък с литература по азбучен ред на фамилиите на авторите, като в началото се поставят публикациите на кирилица. При цитиране на няколко публикации от един автор и една година в библиографския списък след годината се добавят букви (например 2016а, 2016б)

Цитираните заглавия на кирилица се прилагат **транслитерирани** на латиница непосредствено след основното заглавие и в квадратни скоби. Транслитерацията се прави според приетия от НС Закон за транслитерацията.

Възможно е да се ползват сайтовете за автоматична транслитерация

<https://2cyr.com/> (от български и руски език),

<http://www.lexilogos.com/keyboard/serbian_conversion.htm> (от сръбски език) и

<http://gr.translit.cc/> (от гръцки език)

със задължителна проверка за коректното транслитериране.

Желателно е при транслитерацията личните имена да се прилагат според установеното им в публикации изписване на латиница, например:

Христов, Добри – Hristov, Dobri

Христов, Димитър – Christoff, Dimiter

Ненов, Димитър – Nenov, Dimitar

Джуджев, Стоян – Djoudjeff, Stoyan

# Арнаудов, Георги –Arnaoudov, Gheorghi

За списанията или институциите, които имат официален превод на английски език, в частта с транслитерацията се дава преводът (например изписва се Bulgarian musicology, а НЕ Balgarsko muzikoznanie; New Bulgarian University , а не Nov balgarski universitet, Union Bulgarian Composer , а не Saiyz na balgarskite kompozitori).

При цитиране на превод на публикация от чуждестранен автор в квадратните скоби се прилагат името на автора и заглавието на публикацията според оригиналното им изписване.

**ПРИМЕРИ:**

*Книги:*

**Кърклисийски, Томи.**Жанрът „Концерт за оркестър“ в музиката на ХХ век. София: Хайни, 2011 [Karklisiyski, Tomi. Zhanrat „Kontsert za orkestar“ v muzikata na ХХ vek. Sofia: Hayni, 2011].

**Делез, Жиль и Феликс** **Гваттари.**Что такое философия. Москва: АЛЕТЕИЯ, 1998 [Deleuze Gilles, Felix Guattari. Qu’est-ce que la philosophie?].

**Badura-Skoda, Paul.** Interpreting Bach at the Keyboard. London: Oxford University Press, 2005.

*Съставителство и редакция:*

**Куюмджиев, Юлиан**(съст. и ред.). Кое е истинското българско църковно пеене? Пловдив: Коала прес, 2011 [Kuyumdzhiev, Yulian (sast. i red.). Koe e istinskoto balgarsko tsarkovno peene? Plovdiv: Koala pres, 2011].

*Статии в сборници, енциклопедии и речници,периодика:*

**Букурещлиев, Михаил.**Джуджев, Стоян. – В: *Енциклопедия на българската музикална култура*. София: Наука и изкуство, 1967, с. 226 [Bukureshtliev, Mihail. *Djoudjeff, Stoyan*. – In: *Entsiklopediya na balgarskata muzikalna kultura*. Sofia: Nauka i izkustvo, 1967, s. 226].

**Стоянов, Веселин**. За българския музикален стил. – В: **Баларева, Агапия**(съст. и ред.)*. Българските музикални дейци и проблемът за националния музикален стил*. София: БАН, 1968, с. 89 – 90 [Stoyanov, Veselin. Za balgarskiya muzikalen stil. – In: Balareva, Agapiya (sast. i red.). *Balgarskite muzikalni deytsi i problemat za natsionalniya muzikalen stil*. Sofia: BAS, 1968, s. 89 – 90].

**Джуджев, Стоян.** Ритъмът като геометрия във времето. – В: *Музикален живот*, ІІ, № 3, 30 декември 1932 [*Djoudjeff, Stoyan*. Ritamat kato geometriya vav vremeto. – In: *Muzikalen zhivot*, ІІ, № 3, 30 dekemvri 1932].

**Тодоров, Владислав.** Постоянството на иронията. – В: *Култура*, № 25, 5 юли 2013 [Todorov, Vladislav. Postoyanstvoto na ironiyata. – In: *Kultura*, № 25, 5 yuli 2013].

*Материали от интернет*

Посочват се всички данни на книжното издание по стандарта, а след транслитерацията се посочва линк, ако е интернет издание – неговото описание и линк, в скоби датата на ползването (11.7.2013).

*Срокът за предаването на текстовете ще бъде съобщен допълнително.*

проф. Елисавета Вълчинова-Чендова, д.н.